**คู่มือสำหรับประชาชน**

**การขอต่ออายุใบอนุญาตจำหน่ายสินค้าในที่หรือทางสาธารณะ**

**หน่วยงานที่ให้บริการ :** เทศบาลตำบลนาสาร อำเภอพระพรหม จังหวัดนครศรีธรรมราช

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

**ข้อ ๑** ผู้ใดประสงค์จะจำหน่ายสินค้าในที่หรือทางสาธารณะจะต้องยื่นคำขอรับใบอนุญาตตามแบบที่กำหนดไว้ท้าย

เทศบัญญัติพร้อมกับเอกสารและหลักฐานดังต่อไปนี้  
(๑) สำเนาบัตรประจำตัวประชาชน / ข้าราชการ / พนักงานรัฐวิสาหกิจ  
(๒) สำเนาใบอนุญาตตามกฎหมายที่เกี่ยวข้อง  
(๓) อื่นๆ ตามที่เทศบาลตำบลนาสารประกาศกำหนด

**ข้อ ๒** ผู้ขอรับใบอนุญาตจะต้องปฏิบัติตามหลักเกณฑ์วิธีการและเงื่อนไขตามที่เจ้าพนักงานท้องถิ่นกำหนด  
**ข้อ ๓** ผู้ได้รับการอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์  
**ข้อ ๔** เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอ ถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์วิธีการหรือเงื่อนไขที่กำหนดไว้ในข้อบัญญัตินี้ ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรืครบถ้วนตามที่กำหนดในข้อบัญญัตินี้  
 ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสอง ให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น แล้วแต่กรณี

**ช่องทางการให้บริการ**

|  |  |
| --- | --- |
| ***สถานที่ให้บริการ***  *ที่ทำการเทศบาลตำบลนาสาร อำเภอพระพรหม จังหวัดนครศรีธรรมราช/ติดต่อด้วยตนเอง ณ หน่วยงาน* | ***ระยะเวลาเปิดให้บริการ*** *เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น.* |

**ขั้นตอน ระยะเวลา และส่วนงานที่รับผิดชอบ**

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  เจ้าพนักงานท้องถิ่นจะออกใบอนุญาตหรือมีหนังสือแจ้งคำสั่งไม่อนุญาตพร้อมทั้งเหตุผลให้ผู้ขอทราบภายใน ๓๐ วัน นับแต่วันได้รับคำขอ | 30 วัน | งานสาธารณสุขและสิ่งแวดล้อม สำนักปลัด เทศบาลตำบลนาสาร |

**รายการเอกสาร หลักฐานประกอ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1. | **บัตรประจำตัวประชาชน**  **ฉบับจริง** 1 ฉบับ  **สำเนา** 1 ฉบับ | - |
| 2. | **๑.สำเนาทะเบียนบ้านและสำเนาบัตรประชาชนของผู้ขอต่อใบอนุญาตและของผู้ช่วยจำหน่ายสินค้า**  **๒.ใบรับรองแพทย์ของผู้ขอใบอนุญาตและผู้ช่วยจำหน่าย**  **๓.รูปถ่ายหน้าตรง ครึ่งตัว ไม่สวมหมวก ไม่สวมแว่นตากันแดด ขนาด ๑ นิ้วของผู้ขอใบอนุญาตและของผู้ช้วยจำหน่ายคนละ ๒ รูป**  **๔.แผนที่สังเขปแสดงที่วางสินค้าเพื่อจำหน่าย**  **ฉบับจริง** 1 ฉบับ  **สำเนา** 1 ฉบับ | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ปี)** |
| --- | --- | --- |
| 1. | (ก) ใบอนุญาตจําหน่ายสินค้าในที่หรือทางสาธารณะ จําหน่ายโดยลักษณะวิธีการจัดวางสินค้า ในที่หนึ่งที่ใดเป็นปกติ ฉบับละ ๗๕๐ บาท  (ข) จําหน่ายโดยลักษณะการเร่ขาย ฉบับละ ๑๐๐ บาท | ๗๕๐  ๑๐๐ |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1. | สำนักงานเทศบาลตำบลนาสาร อำเภอพระพรหม จังหวัดนครศรีธรรมราช โทรศัพท์ ๐๗๕ ๗๖๓๒๖๕-๖ โทรสารต่อ ๒๐๓ หรือเว็ปไซต์ http//www.nasan.go.th |
| 2. | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**การขอต่อใบอนุญาต**

| **ลำดับ** | **รายละเอียด** |
| --- | --- |
| 1) | คำขอต่ออายุใบอนุญาตจำหน่ายสินค้าในที่หรือทางสาธารณะ  (หมายเหตุ: (๑.ผู้รับใบอนุญาตพร้อมที่จะแสดงใบอนุญาตได้เสมอขณะทำการค้า ๒.ต้องยื่นคำขอต่ออายุใบอนุญาตพร้อมชำระค่าธรรมเนียมก่อนใบอนุญาตสิ้นอายุ ๓.หากไม่ขอต่อใบอนุญาตพร้อมชำระค่าธรรมเนียมภายในเวลาที่กำหนดในข้อ ๒ ต้องปรับเพิ่มอีก ร้อยละ ๒๐ ของยอดเงินค่าธรรมเนียม ๔.การขอต่ออายุใบอนุญาตให้นำใบอนุญาตฉบับเดิมไปด้วย)) |

แบบฟอร์ม

| **ลำดับ** | **รายละเอียดแบบฟอร์ม** |
| --- | --- |
| 1) | รายละเอียดตามที่เทศบาลตำบลนาสารกำหนด |